stanford-oval/wikipedia huggingface dataset:
Kim Possible
Ääninäyttelijät > Alkuperäiset äänet

| 0 | 1 | 2 |
| --- | --- | --- |
|   Christy Carlson Romano   | … |   Kim Possible   |
|   Will Friedle   | … |   Ron Stoppable   |
|   Nancy Cartwright   | … |   Rufus   |
|   Tahj Mowry   | … |   Wade Load   |
|   John DiMaggio   | … |   Tohtori Traagi   |
|   Nicole Sullivan   | … |   Shego   |
|   Jean Smart   | … |   Rouva Possible   |
|   Gary Cole   | … |   James Possible   |
|   Kirsten Storms   | … |   Bonnie Rockwaller   |
|   Patrick Warburton   | … |   Haukkis   |
|   Raven-Symoné   | … |   Monique   |
|   Shaun Fleming   | … |   Jim ja Tim Possible (kaudet 1–3)   |
|   Spencer Fox   | … |   Jim ja Tim Possible (4. kaudella)   |
|   Tara Strong   | … |   Tara   |
|   Nestor Carbonell   | … |   Senior Seniori Juniori   |
|   Brian George   | … |   Duff Killigan   |
|   Tom Kane   | … |   Apinanyrkki   |
|   Patton Oswalt   | … |   Professori Hullula   |
|   Jason Marsden   | … |   Felix Renton   |
|   Rob Paulsen   | … |   Prinssi Wally, Francois, Dr. Cook, Hank Perkins, Vincent Wheeler, sivuäänet   |
|   Ricardo Montalban   | … |   Senior Seniori Seniori   |
|   Earl Boen   | … |   Senior Seniori Seniori (muutaman jakson verran kausilla 2–3)   |
|   Phil Morris   | … |   Falsetto Jones   |
|   Rider Strong   | … |   Mika Muuri   |
|   Jeff Bennett   | … |   professori Acari, Adreena Liinin kameramies, kuuluttaja, sivuäänet   |
|   Christopher McDonald   | … |   Hego   |
|   Lauren Tom   | … |   Yoshiko   |
|   Kristen Johnston   | … |   Warmonga   |
|   Bill Fagerbakke   | … |   Myron   |
Ääninäyttelijät > Suomenkieliset äänet

| 0 | 1 | 2 |
| --- | --- | --- |
|   Mirjami Heikkinen   | … |   Kim Possible   |
|   Samuel Harjanne   | … |   Ron Stoppable   |
|   Petri Hanttu   | … |   Rufus, Duff Killigan, sivuäänet   |
|   Niilo Syväoja   | … |   Wade Load (kaudet 1-3)   |
|   Rauno Ahonen   | … |   Tohtori Traagi, Matikkamies, Sensei (4. kaudella)   |
|   Ella Pyhältö   | … |   Shego, DNAnu, Yori (3. kaudella), Vivian Porter, Falsetto Jones, Adreena Liini, Bebe Robotit, June täti   |
|   Samuel Anttila   | … |   Wade Load (kausi 4), sivuäänet   |
|   Vesa Hämes   | … |   James Possible, Waden isoisä, Apinanyrkki (4. kaudella), Larry (4. kaudella), Martin Smarty, Jack Cätyr, sivuäänet   |
|   Sari Moilanen   | … |   Rouva Possible, Lietsoja (4. kauden lopussa), sivuäänet   |
|   Annituuli Kasurinen   | … |   Bonnie Rockwaller, Zita Flores, Yori (4. kaudella), Camille Leon   |
|   Sasu Moilanen   | … |   Senior Seniori Juniori, Haukkis, Apinanyrkki (1-3 kausi), Moottori-Ed, Slim Possible (4. kaudella), Hego (2. kaudella), Haukka, sivuäänet   |
|   Jon-Jon Geitel   | … |   Josh Mankey, Mika Muuri, Fukushima, Ned, Felix, Dexter, Kimmo, Larry (kaudet 1–2)   |
|   Taru Tikkanen   | … |   Monique   |
|   Antti Pääkkönen   | … |   Aviarius, Roland, Nicky Nick, Jimmy Isovasara, Sensei (3. kaudella), sivuäänet   |
|   Mika Ala-Panula   | … |   Slim Possible (3. kaudella), MeGo, Shakaali, sivuäänet   |
|   Jari Viitanen   | … |   Senior Seniori Seniori, Professori Hullula, sivuäänet   |
|   Petteri Hynönen   | … |   Senior Seniori Seniori (kausi 4), Professori Hullula (kausi 4), Ronin isä (kausi 4), Duff Killigan (kausi 4), Frugal Lucre (kausi 4), sivuäänet   |
|   Antti Jaakola   | … |   Duff Killigan (1. kauden jakso 14), Sensei (2. kaudella), sivuäänet   |
|   Joanna Lottonen   | … |   Camille Leon (4. kauden jaksossa 2), sivuäänet   |
|   Riku Nieminen   | … |   Myron, yksi sivuääni   |
|   Heljä Heikkinen   | … |   Joss Possible   |
|   Tarja Heinula   | … |   Yori (2. kaudella)   |
|   Otto Piispanen   | … |   Jim Possible (kaudet 1-3), Jim ja Tim Possible (kausi 4), sivuäänet   |
|   Henri Piispanen   | … |   Tim Possible (kaudet 1-3), sivuäänet   |
|   Aarni Kivinen   | … |   professori Acari (kauden 1 jakso 4), sivuäänet   |
|   Pasi Ruohonen   | … |   Niukka Hyöty (Frugal Lucre) (kausi 1), sivuäänet   |
|   Tiina Karjunen   | … |   sivuäänet   |
|   Kari Tamminen   | … |   sivuäänet   |
|   Kari Leppälä   | … |   sivuäänet   |
|   Sanna Majuri   | … |   sivuäänet   |
|   Carla Rindell   | … |   sivuäänet   |
|   Minna Tasanto   | … |   sivuäänet   |
|   Jonna Pirinen   | … |   tunnuslaulut   |
Elokuvat

Sarjasta on tehty tähän mennessä yksi kunnon elokuvaa, sillä elokuvassa Apinan aivoilla on vain jaksoja Kimin seikkailuista Apinanyrkin kanssa. Ensimmäinen elokuva Seikkailu ajassa (A Sitch in Time) muodostettiin sarjan toisen tuotantokauden kolmesta jaksosta ja julkaistiin vuonna 2003. Toinen ja varsinaisesti ensimmäinen elokuva Päättäjäispainajainen (So the Drama) sai ensi-iltansa vuonna 2005.
Crossover-jakso

Sarjasta on vain tehty yksi Crossover-jaksoista, Rufus tunnettiin Lilo & Stitchin seurassa kerrotaan, - miten Lilo ja Kim Possible saavat Stitchin pelastettua pois Tohtori Traagin luolasta.selvennä
Videopelit

Sarjasta on myös julkaistu kuusi videopeliä vuosien 2002–2007 aikana Game Boy Advancelle, Nintendo DS:lle ja PlayStation 2:lle.
Kim Possible: Revenge of Monkey Fist — julkaistu 15. marraskuuta 2002
Kim Possible 2: Drakken's Demise — ´julkaistu 22. syyskuuta 2004
Kim Possible 3: Team Possible — julkaistu 29. heinäkuuta 2005
Kim Possible: Kimmunicator — julkaistu 9. marraskuuta 2005
Kim Possible: What's the Switch? — julkaistu 19. lokakuuta 2006
Kim Possible: Global Gemini — julkaistu 13. huhtikuuta 2007
Suomeksi ilmestyneet DVD:t

Salaiset kansiot
Konnat kuriin
Apinan aivoilla
Päättäjäispainajainen
Seikkailu Ajassa
Aiheesta muualla

Sarjan suomenkielinen kotisivu (Arkistoitu – Internet Archive)
Disney Channel: Kim Possible (Arkistoitu – Internet Archive)
TV.com: Kim Possible (Arkistoitu – Internet Archive)
Kim Possible
| --- | --- |
Hahmot::  Kim Possible | Ron Stoppable | Kaljurotta Rufus | Wade Load
Luettelot::  Luettelo televisiosarjan Kim Possible jaksoista | Luettelo muista hahmoista
Tuotantokaudet::  1. | 2. | 3. | 4.
Elokuvat::  Kim Possible: Päättäjäispainajainen | Kim Possible: Seikkailu ajassa | Kim Possible (albumi)
Videopelit::  Revenge of Monkey Fist | Drakken's Demise | Team Possible | Kimmunicator | What's the Switch? | Global Gemini
Muut hahmot::  Tohtori Traagi | Shego | Apinanyrkki | Duff Killigan | Senior Seniori Seniori | Senior Seniori Juniori | Professori Hullula | DNAnu | Moottori Ed | Camille Leon | Bonnie Rockwaller | Haukkis | Monique | Yori | James Possible | Jim ja Tim
Disney Channelilla esitettäviä ja esitettyjä sarjoja
A.N.T. – Aikaistetut nuoret taiturit • Austin ja Ally • Brandy ja Herra Whiskers • Brian O’Brian • Coryn koukerot • Dave the Barbarian • Disney Channel Games • Dog with a Blog • Even Stevens • Finias ja Ferb • Fillmore • Gravity Falls • H2O • Hannah Montana • Hopon poppoo • Isojen tyttöjen leikit • Jake Long – amerikkalainen lohikäärme • Jessie • Jonas Brothers: Living the Dream • Kaksi kunkkua • Keisarin uusi koulu • Kickin’ It • Kim Possible • Klassiset piirretyt • Lab Rats • Lilo & Stitch • Liv ja Maddie • Lizzie McGuire • Mikin klubi • Mikki Hiiren kerhotalo • Nokkapokka • Olli avaruudessa • Onnea matkaan, Charlie! • Paljon melua Maggiesta • Poika tulevaisuudesta • The Proud Family • Se en ollut minä • Shake It Up • Sonny with a Chance • So Random! • Supersairaala • Disneyn Tarzanin legenda • Tavataan välkkärillä • That’s So Raven • Timmy ja haltijakummit • Vaihdokit • Viiden tähden merielämää • Viisikko jutun jäljillä • Violetta • Disneyn Välitunti • Waverly Placen velhot • Zackin ja Codyn viiden tähden elämää
Kivi-Pori

Porin Raatihuone (1841) ja Raatihuoneenpuisto.
Kivi-Poriksi kutsutaan Porin keskustassa Kokemäenjoen tuntumassa sijaitsevia 1800-luvun jälkipuoliskolla rakennettuja kivisiä rantakortteleita.
Yleistä

Kivi-Pori, eli Porin "vanha kaupunki", sijoittuu Kokemäenjoen Etelärannan ja Valtakadun väliselle alueelle. Idässä sitä rajaavat Keski-Porin kirkko ja Yrjönkatu. Se on yksi Suomen parhaiten säilyneitä ja vanhimpia kivirakenteisia kaupunginosia.
Alueen rakennukset muodostavat tyylillisesti uusklassistisen ja uusrenessanssityylisen kokonaisuuden. Katunäkymät ovat yhtenäisiä ja myös sisäpihat ovat säilyttäneet alkuperäisen ilmeensä piharakennuksineen. Osa yksityisistä asuinrakennuksista ja kauppahuoneista on myöhemmin muutettu yleiseen käyttöön, kuten nykyinen Porin kaupungintalo. Kivi-Poriin lasketaan kuuluvaksi myös Keski-Porin kirkko puistoineen sekä raatihuoneen ja keskustan puistoakselin välissä sijaitseva Raatihuoneenpuisto. Osa alueen kaduista on päällystetty vanhan mallin mukaisesti mukulakivillä.
Kivi-Pori on osa vuonna 2002 perustettua Porin kansallista kaupunkipuistoa. Se kuuluu myös Museoviraston inventoimiin Valtakunnallisesti merkittäviin rakennettuihin kulttuuriympäristöihin.
Historiaa

Kivi-Pori syntyi vuoden 1852 Porin palon jälkeen. Lääninarkkitehti G. T. von Chiewitz laati uuden ruutukaavan, jossa ilmansuuntien mukaan kulkevat puistokadut jakoivat kaupungin neljään osaan. Tämän kaava-alueen ja joen väliin ei saanut paloturvallisuussyistä rakentaa kuin kivitaloja. Rantakortteleista rakentui nopeasti kaupungin varakkaan porvariston asuinaluetta. Paikkakunnan teollisuusmiehistä sinne rakennuttivat isot asuintalot muun muassa Fredrik Wilhelm Rosenlew ja Antti Ahlström. Kivi-Porissa on myös muutamia kaupunkipalosta säästyneitä taloja.
Kivi-Porin rakennuksia > Kirkko

Keski-Porin kirkko on vuonna 1863 käyttöön vihitty uusgoottilainen tiilikirkko. Sen erikoisuutena on valuraudasta tehty tornin yläosa. Kirkko rakennettiin paikalle, jossa 1500–1600-luvuilla sijaitsi Porin kuninkaankartano.
Kivi-Porin rakennuksia > Raatihuone

Porin raatihuone on vuonna 1841 valmistunut Carl Ludvig Engelin suunnittelema uusklassinen rakennus. Se vaurioitui Porin palossa 1852, mutta otettiin korjaustöiden jälkeen uudelleen käyttöön. Kellotorni valmistui vuonna 1891. Rakennuksen edustalla sijaitsee Raatihuoneenpuisto, joka on entinen tori.
Kivi-Porin rakennuksia > Taidemuseo

Porin taidemuseon rakennus on vuonna 1860 valmistunut vaaka- ja pakkahuone, jota laajennettiin 1897. Se saneerattiin museokäyttöön 1970-luvun lopulla.
Kivi-Porin rakennuksia > Kaupungintalo

Myös Junneliuksen palatsina tunnettu Porin kaupungintalo on yksityisasunnoksi rakennettu venetsialaistyylinen palatsi. Se on yksi Suomen merkittävimmistä uusrenessanssityylisistä rakennuksista.
Kivi-Porin rakennuksia > Heinen talo

Heinen talo on merikapteeni Oscar Heinen vuonna 1893 rakennuttama talo. Sen erikoisuutena on laivan märssykoria muistuttava torni. Rakennuksessa on pitkään toiminut evakelis-luterilaisten seurakuntien hallinto. Talon suunnitteli arkkitehti Ricardo Björnberg.
Kivi-Porin rakennuksia > Teatteri

Porin Teatteri on uusrenessanssia edustava rakennus, joka valmistui vuonna 1884. Ruotsalaisen Johan Erik Stenbergin suunnittelemaa teatteritaloa pidetään yleisesti yhtenä Suomen kauneimmista.
Kivi-Porin rakennuksia > Hotelli Otava

Hotelli Otavan rakennuksessa toimi hotelli ja ravintola vuosina 1857–1985. Hotelli Otava oli lopettaessaan Suomen vanhin yhtäjaksoisesti toiminut hotelli-ravintola. Suomenkielinen teatteri sai alkunsa Hotelli Otavassa, kun Suomalainen teatteri antoi siellä ensimmäisen näytöksensä vuonna 1872.
Kivi-Porin rakennuksia > Suomen Pankin talo

Suomen Pankin talo on Valtakadulle vuonna 1913 valmistunut Gustaf Nyströmin suunnittelema rakennus. Suomen Pankin Porin konttori toimi siinä vuoteen 1993 saakka. Nykyään rakennuksessa on Porin kaupungin ympäristövirasto.
Kivi-Porin rakennuksia > Mellinin talo

Mellinin talo on Etelärannassa sijaitseva talo, joka on valmistunut 1837. Se on yksi harvoista vuoden 1852 Porin palosta säilyneistä rakennuksista.
Kivi-Porin rakennuksia > Nevanderin talo

Nevanderin talo, myös nimellä Signelinna tunnettu, on vuonna 1895 valmistunut rakennus. Sen suunnitteli Signe Hornborg, joidenkin lähteiden mukaan maailman ensimmäinen arkkitehtitutkinnon suorittanut nainen.
Kuvia Kivi-Porin rakennuksista

Keski-Porin kirkko (1863)
Porin raatihuone (1841)
Porin taidemuseo (1860)
Junneliuksen palatsi eli nykyinen kaupungintalo (1895)
Kaupungintalon piharakennus
Heinen talo (1893)
Porin teatteri (1884)
Hotelli Otava (1857)
Signelinna (1895)
Selim Palmgreninkatu.
Etelärannan jokimaisemaa kuvattuna Selin Palmgreninkadulta.
Näkymä Kirjurinluodosta Etelärantaan.
Klerestorio

Klerestorioikkunoita
Klerestorio on basilikatyyppisen kirkon keskilaivan seinien yläosa, sivulaivojen yläpuolelle kohoava ikkunaseinä, joka tuo valoa keskilaivaan. Klerestorioikkunat ovat yleisiä etenkin goottilaisissa kirkoissa.
Aiheesta muualla

Kuvia tai muita tiedostoja aiheesta Klerestorio Wikimedia Commonsissa
Kingmanin riutta

Kaistale riuttaa
| --- | --- |
Sijainti:  Yhdysvaltain pienet erillissaaret Yhdysvallat
Saariryhmä:  Linesaaret
Korkein kohta:  –
Pinta-ala:  0,01 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Kingmanin riutta on yhden hehtaarin suuruinen Yhdysvalloille kuuluva asumaton koralliriutta, joka sijaitsee pohjoisella Tyynellä valtamerellä suunnilleen puolessavälissä Havaijia ja Amerikan Samoaa, 920 meripeninkulmaa etelään Honolulusta.
Riutta on veden alla suurimman osan vuodesta, sillä sen korkeus merenpinnasta ei ole edes yhtä metriä[lähde? ]. Sen takia se on vaarallinen merenkulkijoille. Pan American Airways hyödynsi syvää laguunia välipysähdyspaikkana Havaijin ja Amerikan Samoan välillä 1937–1938 käyttäessään lentoveneitä. Alueella ei ole maakasvillisuutta, mutta riutan merieläimistö on monipuolinen.
Luodon löysi Betsey-laiva kapteeninaan Edmund Flanning vuonna 1789.
Kartta
Korjun paliskunta

Korjun paliskunta (ruots. korju sameby) on myönnytyspaliskunta (ruots. koncessionsameby)  Ylitornion ja Pajalan kunnissa Ruotsissa. Alue kattaa 2349 hehtaaria. Nimi tulee lyhenyksestä Korpilompolo ja Juoksenki. Nimitys sameby Ruotsissa vastaa likimain paliskuntaa Suomessa.
Kiehkuriot

| Kiehkuriot |
| --- | --- |
 Vitikiehkurion Morina longifolia kukinto.
Tieteellinen luokittelu
Kunta::  Kasvit Plantae
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Dipsacales
Heimo::  Kuusamakasvit Caprifoliaceae
Suku::  Kiehkuriot Morina  L. (1753)
Katso myös
   Kiehkuriot Commonsissa 
Infobox OKNimi-testi OK: 
Kiehkuriot (Morina) on kuusamakasveihin kuuluva kasvisuku. Suvussa on 14 lajia, joita esiintyy luonnonvaraisena Kaakkois-Euroopassa (laji Morina persica) ja keskisessä Aasiassa Turkista Kiinaan asti. Koristeperennana voidaan viljellä Himalajalta kotoisin olevaa vitikiehkuriota (Morina longifolia).
Aiheesta muualla

Finto: Kassu – Kasvien suomenkieliset nimet: Morina
Kleppin kirkko

| Kleppin kirkko Klepp kyrkje |
| --- | --- |
 Kirkko vuonna 2007.
Sijainti:  Klepp, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1846
Suunnittelija:  H. D. F. Linstow
Materiaali:  puu
Istumapaikkoja:  280
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kleppin kirkko (norj. Klepp kyrkje) on Kleppin kunnassa Rogalandin läänissä Norjassa sijaitseva puinen pitkäkirkko vuodelta 1846.
Aiheesta muualla

Kuvia tai muita tiedostoja aiheesta Kleppin kirkko Wikimedia Commonsissa
Derrick

| Derrick |
| --- | --- |

Tyyli:  rikossarja
Kestoaika:  60 minuuttia
Kehittäjä(t):  Herbert Reinecker
Pääosissa:  Horst Tappert Fritz Wepper Willy Schäfer
Alkuperämaa:  Länsi-Saksa (1974-1990) Saksa (1990-1998)
Alkuperäiskieli:  Saksan
Verkko:  ZDF, ORF, SRG
Esitetty:  20. lokakuuta 1974 – 16. lokakuuta 1998
Tuotantokausia:  25
Jaksoja:  281
Vastaava(t) tuottaja(t):  Helmut Ringelmann
Säveltäjä(t):  Les Humphries
Aiheesta muualla
IMDb
Harry Klein ja Stephan Derrick työn touhussa.
Derrick on saksalainen rikossarja, jota tuotettiin vuosina 1973–1998. Sen pääosassa rikosylitarkastaja Stephan Derrickinä nähdään Horst Tappert apunaan Fritz Wepperin esittämä rikostarkastaja Harry Klein ja Willy Schäferin esittämä rikostarkastaja sekä rikospaikkatutkija Willi Berger.
Derrickin loivat käsikirjoittaja Herbert Reinecker sekä tuottaja Helmut Ringelmann vuonna 1973. Heidän edellinen yhteistuotantonsa oli poliisisarja Komissaari, josta myös Fritz Wepper siirtyi uuteen sarjaan. Derrickiä kuvattiin lähes neljännesvuosisadan aikana kaikkiaan 281 tunnin mittaista jaksoa.
Kuvaus

Alkuvuosien jaksoissa Derrick oli melko toiminnallinen poliisi, ja juoniin kuuluivatkin elimellisenä osana ammuskelut ja tappelut. Myöhemmin ajan kuluessa – ja varsinkin 1990-luvulle tultaessa – jaksot muuttuivat enemmän pohdiskelevimmiksi ja herculepoirotmaisimmaksi. Toiminta jäi käytännössä kokonaan pois ja jaksoissa keskityttiin psykologiseen tutkintaan.
Vaikka katsojaluvut eivät osoittaneet minkäänlaisia merkkejä hiipumisesta, päätettiin sarja lopettaa lokakuussa 1998. Syynä oli Stephan Derrickin (sekä myös Horst Tappertin) lähestyminen eläkeikää. Derrickin ura tavallisena rikostutkijana päättyi kun hän siirtyi Brysseliin Europolin palvelukseen. Jo tuohon aikaan sarjalle oli alkanut muodostua kulttimainetta ja sitä esitettiinkin yli sadassa maassa.
Suomessa kaapelitelevisioyhtiö Helsinki Television Helsinki-kanavalla pitkään esitetyn ja suosituksi osoittautuneen Derrick-sarjan ensimmäinen osa esitettiin koko maan alueella Yleisradion TV 2:ssa lauantaina 24. tammikuuta 1987 kello 22 alkaen. Derrick saavutti suuren suosion myös Suomessa, ja lukeutuukin Kahden keikan ja Ketun ohella Suomen tunnetuimpiin saksalaissarjoihin.
Sarjan päätyttyä parivaljakko Reinecker ja Ringelmann loi dekkarisarjan Siska.
Sarjaa Saksassa esittänyt ZDF-kanava veti Derrickin uusinnat pois ohjelmistostaan, kun Horst Tappertin historia Waffen-SS:ssä paljastui.
DVD-julkaisu

Sarja julkaistaan Saksassa kokonaisuudessaan DVD-muotoisena. Julkaisussa ollaan jo edistytty 1990-luvulle asti. Suomessa sarjaa on julkaistu toistaiseksi vain viiden jakson verran, mutta sitä julkaistaan vielä ainakin 22 jakson verran, kokoelmajulkaisuna Vanhan ketun ja Kahden keikan kanssa.
Kahden jakson esittämättä jättäminen TV2:lla loppuvuodesta 2010

Yle TV2 uusi koko sarjan vuosina 2007–2011 lukuun ottamatta jaksoja ”Pornocchio” ja ”Anna Lakowski”. Syy sensuuriin oli jaksojen saamat K13-ikärajamerkinnät, jotka oli annettu televisioyhtiön uudelleenarvioitua sarjan loppupään Viestintävirastolta saadun huomautuksen vuoksi. Huomautus koski sitä, että aiemmin oli näytetty sarjasta jakso, jonka sisältämä K13-ikärajaluokituksen täyttävä materiaali aiheutti sen, ettei jaksoa ollut soveliasta esittää sarjan ohjelmapaikalla alkuiltapäivällä, vaan se olisi saatu esittää vasta kello 19:n jälkeen. Useat sarjan seuraajat kävivät kiivasta keskustelua televisioyhtiön kanssa aiheesta, ehdottaen esimerkiksi jaksojen esittämisen siirtämistä myöhemmälle kellonajalle. Kaikesta palautteesta huolimatta televisioyhtiö kieltäytyi kuitenkin esittämästä jaksoja, ja ne ovat edelleen esittämättä.
Klerksdorp

| Klerksdorp |
| --- | --- |
 Kirkko Klerksdorpissa.
 Klerksdorp
 Koordinaatit: 26°52′00″S, 26°40′00″E 
Valtio:   Etelä-Afrikka
Provinssi:  Luoteismaakunta
Piirikunta:  Dr Kenneth Kaundan piirikunta
Kunta:  Matlosanan paikalliskunta
Pinta-ala:  
 – Kokonaispinta-ala:  105,98 km²
Väkiluku (2011):  186 515
 – Väestötiheys:  1 759,9 as./km²
Infobox OKVirheellinen NIMI-arvo: 
Klerksdorp on noin 187 000 asukkaallaan Etelä-Afrikan Luoteismaakunnan suurin kaupunki. Se on Dr Kenneth Kaundan piirikunnan ja Matlosanan paikalliskunnan hallinnollinen keskus. Vuonna 1837 perustettu Klerksdorp on ensimmäinen buurien entisen Transvaalin alueelle perustama kaupunki. Se on provinssinsa taloudellinen keskus ja tärkeä rautatieliikenteen solmukohta. Klerksdorpin tärkeimpiin elinkeinoihin kuuluu kulta- ja uraanikaivostoiminta sekä maatalous.
Nobelin rauhanpalkinnon voittaja Desmond Tutu oli kotoisin Klerksdorpista.
Aiheesta muualla

Kuvia tai muita tiedostoja aiheesta Klerksdorp Wikimedia Commonsissa
Kiehkurasukaheinä

| Kiehkurasukaheinä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Sukaheinät Polypogon
Laji::  viridis
Kaksiosainen nimi
 Polypogon viridis  (Gouan) Breistr. 
Katso myös
   Kiehkurasukaheinä Wikispeciesissä   Kiehkurasukaheinä Commonsissa 
Infobox OKNimi-testi OKIUCN-testi OK: 
Kiehkurasukaheinä (Polypogon viridis) on heinäkasvien (Poaceae) heimoon ja sukaheinien (Polypogon) sukuun kuuluva kasvilaji.
Kiehkurasukaheinä on monivuotinen, mätästävä heinäkasvi, joka voi kasvaa 10–90 senttimetriä korkeaksi. Sen lehdet ovat karheapintaisia. Lehtilavat ovat 2–13 cm pitkiä ja 0,1–0,6 cm leveitä. Lehtien kielekkeet ovat 2–5 mm pitkiä. Kukintona on 2–15 cm pitkä röyhy, jonka haaroja voi olla vaikeaa huomata ilman kukinnon tarkkaa tarkastelua. Tähkylät ovat keskenään samannäköisiä, 1,5–2,5 mm pitkiä ja yksikukkaisia. Kaleet ovat 1,5–2 mm pitkiä ja odattomia. Helpeet ovat vihneettömiä.
Kiehkurasukaheinä kasvaa alkuperäisenä laajalla alueella Etelä-Euroopassa, Pohjois-Afrikassa sekä osassa Aasiaa. Ihmisten mukana laji on kuitenkin levinnyt vieraslajina myös Pohjois-Amerikkaan muun muassa painolastikasvina.
Aiheesta muualla

Suomen Lajitietokeskus: Kiehkurasukaheinä (Polypogon viridis)
Kasviatlas 2020: Kiehkurasukaheinän (Polypogon viridis) levinneisyys Suomessa
JSTOR Global Plants: Polypogon viridis (englanniksi)
Integrated Taxonomic Information System (ITIS): Polypogon viridis (englanniksi)
Global Biodiversity Information Facility (GBIF): Polypogon viridis (englanniksi)
Flora of North America: Polypogon viridis (englanniksi)
Flora of China: Polypogon viridis (englanniksi)
Knut Fredrik Durchman

Knut Fredrik Durchman (13. tammikuuta 1846 Raahe – 20. toukokuuta 1919 Raahe) oli suomalainen pappi ja valtiopäivämies.
Durchmanin vanhemmat olivat henkikirjoittaja Gustaf Durchman ja Gustava Jakobina Heickell ja puolisot vuodesta 1873 Augusta Matilda Aminoff (k. 1895) ja vuodesta 1896 Ida Maria Durchman (k. 1907). Durchman tuli ylioppilaaksi Vaasassa ja suoritti teologisen erotutkinnon ja vihittiin papiksi 1873. Hän oli Raahen ja Saloisten kirkkoherra vuodesta 1888. Rovastin arvon 1896 saanut Durchman toimi myös tuomiokapitulin asessorina. Hän oli valtiopäivämies pappissäädyssä 1894.
Eiri

Eiri Oy oli lahtelainen Eino Riihelän vuonna 1944 perustama perheyritys, joka käsitti valokuvien kehityspalvelun sekä Konica Minolta -kameroiden maahantuonnin Suomeen. Sillä oli myös PIK-20-purjelentokoneiden valmistusta. Eiri asetettiin konkurssiin 16. marraskuuta 2005 sen omasta pyynnöstä. Tätä ennen yritys oli hakeutunut velkasaneeraukseen marraskuussa 2004. Eirin suurimmat velkojat olivat Nordea, Finnvera, Konica-Minolta sekä verottaja. Velkojen määrä oli yhteensä 12,5 miljoonaa euroa. Työntekijöitä oli 115. Konkurssipesän palveluksessa jatkoi 85 henkilöä, joista 65 valmistuksen puolella tuotannossa. Eirissä tehtiin 40 000 000 valokuvaa vuodessa.
Eiri Oy ajautui konkurssitilaan lähinnä digitaalisten kameroiden yleistymisen vuoksi. Yrityksen kuvankehitysliiketoiminta ja tukkukauppa siirtyi Eirikuva Digital Image Oy Ab:lle tuotemerkkeineen. Kehystehtaan toiminta siirtyi Eiri Kehykset Oy Ab:lle. Suurkuvatulosteita ja offsetpainotöitä tehnyt, samaan konserniin kuulunut EiriPrint Oy (Ent. Jarkoskuva) siirtyi liiketoimintakaupalla Tähtityöt Oy:lle.
Suomessa yhtiön kuvatuotteita myydään ja markkinoidaan Eirikuva-tuotemerkin alla. Eirikuva on tuttu ja tunnettu valokuvien merkkituote ja niiden valmistus on jatkunut Suomessa vuosikymmenien ajan. Kesällä 2012 mainostoimistoryhmä Zeeland Oy myi osan Eirikuvan osakkeista Antti ja Arto Kosusen pääosin omistamalle Loreen Oy:lle, Zeeland Oyj jäi uuteen yhtiöön vähemmistöomistajaksi 20 prosentin osuudella.
Ifolor osti alkuvuodesta 2014 Eirikuva-tuotemerkin, jolloin tuotanto Eirikuvalla Lahdessa päättyi. Eiri Kehykset Oy valmistaa edelleen kehyksiä Lahdessa.